Käsintekemisen taitoa –kirjaa vapaa päivänä selatessani innostuin kuppikynttilöiden valmistamisesta.
Ajattelin, että on kiva päästä hyödyntämään vanhoja kynttilänjämiä eri tavalla kuin mitä olen aiemmin tehnyt (sytykeruusut ja sytykehiiret).
Ensin piti kylläkin pistäytyä kirpparilla hankkimassa kiinalaisia ruusukuppeja. Ja ostaa käsityökeskus Alliinasta kynttilälankaa.
Tarvittavat kattilat olivat entuudestaan tallessa. Pienempi sulatuskattila sopii täydellisesti isompaan kattilaan, jossa vesi kiehuu.
Kuppikynttilöitä on helppo tehdä. Netistä löytyy useita ohjeita niiden tekemiseen. Esim. Päden paja -blogissa on yksi ohje.
Kuppikynttilä on kiva pieni lahja antaa juuri tähän vuoden aikaan. Tekemään äidin, siskon, kummin, naapurin tai ystävän himpun verran onnellisemmaksi. Ja erityisesti jouluna kukkatervehdyksen sijaan. Ajatukset kun pakkaavat nyt väkisin jo suuntautua jouluun.
Pyhäinpäivänä rauhoituin yhden kuppikynttilän äärelle. Sen palaessa tasaisesti ja savuttamatta, jatkoin pinkin pörrömaton virkkaamista. (Ohje: Step On -matto / Lankava Oy)